ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ನಂದಿನ
ನಂದಿನ
ಮುಚ್ಚಲು ಜಾತಿಗೆ ಸೇರಿದ ಮೀನು. ಲೇಬಿಯೊ ನಂದಿನ ಇದರ ಶಾಸ್ತ್ರೀಯ ಹೆಸರು. ಬಂಗಾಳ, ಅಸ್ಸಾಮ್, ಬರ್ಮಗಳಲ್ಲಿ ಕಾಣಬರುತ್ತದೆ. ಬಹಳ ದಪ್ಪ ಬಗೆಯ ಮೀನಿದು. ಬೆನ್ನಿನ ಮತ್ತು ಉದರದ ಎರಡು ಅಂಚುಗಳೂ ಉಬ್ಬಿಕೊಂಡಿವೆ. ತುಟಿಗಳು ದಪ್ಪನಾಗಿದ್ದು ಛಿದ್ರಗೊಂಡಿವೆ. ಮೀಸೆಗಳು ಚಿಕ್ಕವು. ಬಾಲದ ರೆಕ್ಕೆ ಬಹಳ ಆಳವಾಗಿ ಇಬ್ಭಾಗವಾಗಿದೆ. ಪಾಶ್ರ್ವದ ರೇಖೆಯ ಮೇಲೆ 42-44 ಹುರುಪೆಗಳಿವೆ. ಇದರ ಬಣ್ಣ ಕಪ್ಪುಮಿಶ್ರಿತ ಹಸಿರು. ಉದರಭಾಗದಲ್ಲಿ ಕೊಂಚ ತಿಳಿಯಾಗಿದೆ.
(ಬಿ.ಎನ್.)

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ